ኣልባጥሮስ ንምንታይ እየን ኣብ ልዕሊ ባሕሪ ኺበርራ ኸለዋ፡ ብተደጋጋሚ ንሓደ መስመር ስዒበን ንላዕሊ ዝድይባን ዝጥወያን ኣንፈተን ዝቕይራን?
ኣልባጥሮስ ኣብ ልዕሊ ባሕሪ ኺበርራ ኸለዋ፡ ብተደጋጋሚ ንሓደ መስመር ስዒበን ንላዕሊ ይድይባን ይጥወያን ኣንፈተን ይቕይራን እየን። እዝ ኸኣ ናህሪ ንኺውስኻን ጕልበት ንኺረኽባን ይሕግዘን እዩ። ኰይኑ ግና፡ ተመራመርቲ ስነ ፍልጠት፡ እተን ኣዕዋፍ ብኸመይ ከምኡ ኸም ዝገብራ ኺፈልጡ ዝኸኣሉ፡ ኣብ ቀረባ እዋን እዮም። ነተን ኣዕዋፍ ዝከታተል ፍሉይ መሳርሒታትን ናይ ኮምፕዩተር ሶፍትዌርን ብምጥቃም፡ ኣልባጥሮስ ኣብ ላዕሊ ኽበጽሓ ኸለዋ ነቲ ዘድልየን ጕልበት ዝረኽባኦ፡ ናብቲ ንፋስ ዝነፍሰሉ ሸነኽ ብምዃን ስለ ዝዝምብያ ምዃኑ ፈለጡ። እቶም ተመራመርቲ ኸም ዝገለጽዎ፡ “እቲ ጕልበት ዝረኽባሉ ምንጪ” “ዋላ ሓንቲ ዘየሸግርን ዘየቋርጽን እዩ።” እሞኸ ውጽኢቱ እንታይ ኰነ? ኣልባጥሮስ ኣኽናፈን ከየንገብገባ ንነዊሕ ሰዓታት ክዝምብያ ይኽእላ እየን። መሃንድሳት ነዝ ምፍላጦም፡ ነዳዲ ዝቝጥባ፡ ሕሉፍ ሓሊፈን እውን ብዘይ ሞተር ዝኸዳ መጓዓዝያ ኣየር ንኽሰርሑ ኺሕግዞም ይኽእል ይኸውን።
ናህሪ ንኺውስኻን ጕልበት ንኺረኽባን ይሕግዘን